Rikunarita-ORG/Wikinium huggingface dataset:
# నాథన్ లియోన్

**నాథన్ మైఖేల్ లియోన్** (జననం 20 నవంబర్ 1987) ఆస్ట్రేలియన్ అంతర్జాతీయ క్రికెటర్. అతను 2011లో టెస్ట్ అరంగేట్రం చేశాడు, న్యూ సౌత్ వేల్స్ తరపున దేశీయ క్రికెట్ ఆడుతున్నాడు. లియోన్ ఆఫ్-స్పిన్ బౌలర్, లోయర్-ఆర్డర్ కుడిచేతి బ్యాట్స్‌మెన్. గణాంకపరంగా అన్ని కాలాలలో అత్యంత విజయవంతమైన ఆస్ట్రేలియన్ ఆఫ్-స్పిన్ బౌలర్, 2015లో హ్యూ ట్రంబుల్ 141 వికెట్లను అధిగమించి, ఆస్ట్రేలియన్ ఆఫ్ స్పిన్ బౌలర్ తీసుకున్న అత్యధిక టెస్ట్ వికెట్ల రికార్డును లియోన్ కలిగి ఉన్నాడు. లియాన్ జనవరి 2021లో భారత్‌తో జరిగిన సిరీస్‌లో తన 100వ టెస్ట్ మ్యాచ్ ఆడాడు. లియోన్ 2025 నాటికి ఆస్ట్రేలియా జట్టు తరపున రెండవ అత్యధిక టెస్ట్ వికెట్ టేకర్, టెస్ట్ క్రికెట్‌లో 500 కంటే ఎక్కువ వికెట్లు తీసిన అంతర్జాతీయ ఆటగాళ్లందరిలో ఆరవ స్థానంలో ఉన్నాడు.

లియోన్ తన ప్రదర్శనలకు అనేక గౌరవాలను సాధించాడు. ఆయన మూడుసార్లు ఐసీసీ టెస్ట్ టీమ్ ఆఫ్ ది ఇయర్‌లో చోటు దక్కించుకున్నాడు, 2019, 2024లో షేన్ వార్న్ మెన్స్ టెస్ట్ ప్లేయర్ ఆఫ్ ది ఇయర్ అవార్డును అందుకున్నాడు. 2021-2023 ప్రపంచ టెస్ట్ ఛాంపియన్‌షిప్‌ను గెలుచుకున్న ఆస్ట్రేలియా జట్టులో సభ్యుడిగా ఉన్నాడు.

## ప్రారంభ కెరీర్

లియాన్ న్యూ సౌత్ వేల్స్‌లోని యంగ్‌లో స్టీఫెన్, బ్రాన్విన్ లియాన్‌ దంపతులకు జన్మించాడు. ఆయన యుక్తవయసులో యంగ్ నుండి కాన్‌బెర్రాకు వెళ్ళాడు, అక్కడ అతను ACT క్రికెట్  అండర్-17, అండర్-18 ప్రతినిధి జట్లకు ఆడాడు. లియాన్ ACT గ్రేడ్ క్రికెట్‌లో వెస్ట్రన్ డిస్ట్రిక్ట్స్, యూనివర్సిటీ ఆఫ్ కాన్‌బెర్రా క్రికెట్ క్లబ్ తరపున ఆడాడు. 2008లో క్రికెట్ ఆస్ట్రేలియా కప్‌లో సౌత్ ఆస్ట్రేలియన్ సెకండ్ XI జట్టుపై ACT కామెట్స్ తరపున అరంగేట్రం చేసి , మొదటి రోజు ఒక వికెట్ తీశాడు. లియాన్‌కు కామెట్స్‌తో ఉన్న సమయంలో కెప్టెన్, తరువాత కెప్టెన్-కోచ్ అయిన మార్క్ హిగ్స్ మార్గదర్శకత్వం వహించాడు. ఆయన లియాన్‌కు స్పిన్ బౌలింగ్‌లో, బౌలింగ్ యాక్షన్‌ను సరిదిద్దుకోవడంలో, అలాగే ఏ లైన్లలో బౌలింగ్ చేయాలి, ఫీల్డింగ్ ఎలా సెట్ చేయాలి అనే వ్యూహాత్మక అంశాలలో సహాయం చేశాడు. లియాన్ కామెట్స్‌ను విడిచిపెట్టిన తర్వాత కూడా ఆటకు సంబంధించి హిగ్స్‌తో సంప్రదింపులు కొనసాగించాడు.

లియాన్ 2010లో అడిలైడ్‌కు వెళ్లి అడిలైడ్ ఓవల్‌లో గ్రౌండ్ స్టాఫ్ టీమ్‌లో సభ్యుడిగా పని చేశాడు. ఆయన ఫ్యూచర్స్ లీగ్‌లో కామెట్స్ తరపున ఆడటం కొనసాగిస్తూనే, సౌత్ ఆస్ట్రేలియన్ గ్రేడ్ క్రికెట్ లీగ్‌లో ప్రాస్పెక్ట్ క్రికెట్ క్లబ్ తరపున ఆడాడు. డిసెంబర్‌లో మెల్‌బోర్న్‌లో కామెట్స్ తరపున 2010 ఫ్యూచర్స్ లీగ్ ట్వంటీ20లో లియాన్ ప్రదర్శనను సౌత్ ఆస్ట్రేలియా ట్వంటీ20 కోచ్ డారెన్ బెర్రీ చూసిన తర్వాత, అతను KFC ట్వంటీ20 బిగ్ బాష్‌లో సదరన్ రెడ్‌బ్యాక్స్ తరపున ఆడేందుకు ఎంపికయ్యాడు.

## మూలాలు
# ఆంధ్రా క్రికెట్ అసోసియేషన్

ఆంధ్రా క్రికెట్ అసోసియేషన్|  |
| ఆటలు | క్రికెట్ |
| పరిధి | ఆంధ్రప్రదేశ్ |
| పొట్టి పేరు | ACA |
| స్థాపన | 1953 (1953) |
| అనుబంధం | బిసిసిఐ |
| ప్రాంతీయ అనుబంధం | South |
| మైదానం | ACA-VDCA అంతర్జాతీయ క్రికెట్ స్టేడియం, విశాఖపట్నం |
| స్థానం | విశాఖపట్నం, ఆంధ్రప్రదేశ్ |
|  |

**ఆంధ్రా క్రికెట్ అసోసియేషన్** (ACA) ఆంధ్రప్రదేశ్ రాష్ట్రంలో క్రికెట్ పాలక మండలి. ఇది అసోసియేషన్ బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా (BCCI)కి అనుబంధంగా ఉంటూ ఆంధ్రా క్రికెట్ జట్టును నియంత్రిస్తుంది. ఈ సంఘాన్ని 1953 లో స్థాపించారు. అప్పటి నుండి BCCIకి అనుబంధంగా ఉంది. ACA విశాఖపట్నంలోని ACA-VDCA అంతర్జాతీయ క్రికెట్ స్టేడియంను నిర్వహిస్తోంది. ఇది అంతర్జాతీయ స్థాయి టెస్టు, ODI, T20 క్రికెట్ మ్యాచ్‌లను నిర్వహిస్తుంది. అసోసియేషన్ ప్రధాన కార్యాలయం విశాఖపట్నంలో ఉంది. భారత క్రికెట్ జట్టు మొదటి కెప్టెన్ అయిన సి.కె.నాయుడు, ఆంధ్ర క్రికెట్ అసోసియేషన్ ఏర్పాటులో కీలకపాత్ర పోషించాడు. దాని వ్యవస్థాపక అధ్యక్షుడు కూడా అతనే. ఆంధ్రా క్రికెట్ జట్టుకు తొలి కెప్టెన్ కూడా నాయుడే.

## చరిత్ర

1951 లో గుంటూరు రిక్రియేషన్ క్లబ్ మద్రాస్ క్రికెట్ అసోసియేషన్‌కు అనుబంధంగా ఏర్పడినప్పటి నుండి సంస్థకు పునాదులు ఏర్పడ్డాయి. ఆంధ్ర క్రికెట్ అసోసియేషన్ చివరికి 1953 లో ఏర్పడింది.

భారత క్రికెట్ జట్టు తొలి కెప్టెన్ సీకే నాయుడు ఆంధ్రా క్రికెట్ అసోసియేషన్ ఏర్పాటులో కీలకపాత్ర పోషించాడు. అతను ACA వ్యవస్థాపక అధ్యక్షుడు. సికె నాయుడు, అతని సోదరుడు సిఎస్ నాయుడు గుంటూరులో ఆడారు. స్థానిక క్రికెటర్లకు మార్గదర్శకులుగా ఉన్నారు. 1953-54 సీజన్‌లో మైసూరుతో జరిగిన తొలి రంజీ ట్రోఫీ మ్యాచ్‌లో 58 ఏళ్ల సికె నాయుడు, ఆంధ్ర జట్టుకు నాయకత్వం వహించాడు. ఆ మ్యాచ్‌లో అతను జట్టుకు తొలి అర్ధశతకం కూడా సాధించాడు.

అంతర్జాతీయ క్రీడాకారులైన MSK ప్రసాద్, వేణుగోపాలరావులు ACA నుండి వచ్చినవారే. ACA నుండి చాలా మంది ఆటగాళ్ళు D శివకుమార్, జ్ఞానేశ్వరరావు (భారత U19కి కెప్టెన్), GVS ప్రసాద్, బోడపాటి సుమంత్, ఇటీవల రికీ భుయ్‌లు భారత U-19 జట్టులో ఆడారు.

## మైదానాలు

| వేదిక
 | నగరం
 | స్థాపన
 | కెపాసిటీ
 | గమనికలు
 |
| --- | --- | --- | --- | --- |
| అంతర్జాతీయ మైదానం
 |
| ACA-VDCA అంతర్జాతీయ క్రికెట్ స్టేడియం
 | విశాఖపట్నం
 | 2003
 | 35,000
 |  |
| దేశీయ మైదానాలు
 |
| డాక్టర్ PVG రాజు ACA స్పోర్ట్స్ కాంప్లెక్స్
 | విజయనగరం
 | 2013
 | n/a
 |  |
| ఆంధ్రా క్రికెట్ అసోసియేషన్ ఉమెన్స్ క్రికెట్ అకాడమీ గ్రౌండ్
 | గుంటూరు
 | 2011
 | n/a
 |  |
| CSR శర్మ కళాశాల మైదానం
 | ఒంగోలు
 | 2012
 | n/a
 |  |
| కందుల శ్రీనివాస రెడ్డి మెమోరియల్ కాలేజ్ ఆఫ్ ఇంజినీరింగ్ గ్రౌండ్
 | కడప
 | 2012
 | n/a
 |  |
| పోర్ట్ ట్రస్ట్ డైమండ్ జూబ్లీ స్టేడియం
 | విశాఖపట్నం
 | 1993
 | n/a
 | 2005లో ఆఫ్రో-ఆసియా అండర్-19 కప్‌ను నిర్వహించింది
 |
| రూరల్ డెవలప్‌మెంట్ ట్రస్ట్ స్టేడియం
 | అనంతపురం
 | 2003
 | 5,000
 |  |
| వైఎస్ రాజారెడ్డి స్టేడియం
 | కడప
 | 2011
 | 15,000
 |  |
| పోలీస్ పరేడ్ గ్రౌండ్
 | అనంతపురం
 | 1962
 |  | 2008 లో అంతర్రాష్ట్ర మహిళల పోటీ, 2008-09 లో సీనియర్ మహిళ లిస్ట్ ఎ మ్యాచ్‌లను ఇక్కడ నిర్వహించారు
 |
| శ్రీ వెంకటేశ్వర యూనివర్సిటీ గ్రౌండ్
 | తిరుపతి
 | 1984
 |  | 1984, 1992 లో రంజీ మ్యాచ్‌లు జరిగాయి
 |
| విజ్జీ స్టేడియం
 | విజయనగరం
 | 1995
 | 5000
 |  |
| ఎగ్జిబిషన్ గ్రౌండ్
 | ఏలూరు
 |  |  |  |

## మాజీ అధ్యక్షులు

* డి.వి. సుబ్బారావు

## ఇవి కూడా చూడండి

* ఆంధ్రప్రదేశ్ క్రికెట్ జట్టు

## మూలాలు

## వెలుపలి లంకెలు
# హనుమ విహారి

హనుమ విహారి|  |
| వ్యక్తిగత సమాచారం |
| పూర్తి పేరు | గదె హనుమ విహారి |
| పుట్టిన తేదీ |  (1993-10-13) 1993 అక్టోబరు 13 కాకినాడ, ఆంధ్రప్రదేశ్, భారతదేశం |
| బ్యాటింగు | కుడిచేతి వాటం |
| బౌలింగు | కుడిచేతి వాటం ఆఫ్ బ్రేక్ |
| పాత్ర | బ్యాట్స్‌మన్ |
| దేశీయ జట్టు సమాచారం
 |
| Years | Team |
| 2010–ఇప్పటివరకు | హైదరాబాద్ |
|  |
| కెరీర్ గణాంకాలు |
|

| పోటీ | ఫస్ట్‌క్లాస్ | List A | T20 |
| --- | --- | --- | --- |
| మ్యాచ్‌లు | 15 | 14 | 7 |
| చేసిన పరుగులు | 743 | 417 | 95 |
| బ్యాటింగు సగటు | 33.77 | 37.90 | 15.83 |
| 100s/50s | 1/3 | 0/3 | 0/0 |
| అత్యధిక స్కోరు | 191 | 84 | 34 |
| వేసిన బంతులు | 354 | 60 | 48 |
| వికెట్లు | 4 | 1 | 5 |
| బౌలింగు సగటు | 48.50 | 64.00 | 10.00 |
| ఒక ఇన్నింగ్సులో 5 వికెట్లు | 0 | 0 | - |
| ఒక మ్యాచ్‌లో 10 వికెట్లు | 0 | n/a | n/a |
| అత్యుత్తమ బౌలింగు | 2/69 | 1/33 | 3/28 |
| క్యాచ్‌లు/స్టంపింగులు | 16/– | 3/– | 4/- |

 |
|  |
| మూలం: క్రిక్‌ఇన్ఫో, 2013 మార్చి 31 |

**హనుమ విహారి**  ఆంధ్రప్రదేశ్ కి చెందిన క్రికెట్ క్రీడాకారుడు. ప్రస్తుతము ఇండియన్ ప్రీమియర్ లీగ్ క్రికెట్ పోటీలలో సన్ రైజర్స్ హైదరాబాద్ జట్టుకు ఆడుతున్నాడు. ఆస్ట్రేలియా లో 2012లో జరిగిన అండర్-19 ప్రపంచ క్రికెట్ కప్ గెలిచిన భారత జట్టులోని ఏకైక తెలుగు సభ్యుడు. ఇతను 2025 ఆంధ్ర ప్రీమియర్ లీగ్ లో ప్లేయర్ ఆఫ్ ద సీజన్ అవార్డు గెలుచుకున్నాడు.

## నేపథ్యము

హనుమ విహారి కాకినాడ లో 1993, అక్టోబరు 13 న తెలుగు మాట్లాడే కుటుంబంలో జన్మించాడు.

## బయటి లంకెలు

* క్రిక్‌ఇన్ఫో ప్రొఫైల్
* IPL 6 గణాంకాలు- క్రిక్ వేవ్స్
* మరిన్ని వివరాలు
# కె.ఎస్. భరత్

కే.ఎస్. భరత్‌|  |
| వ్యక్తిగత సమాచారం |
| పూర్తి పేరు | కోన శ్రీకర్‌ |
| పుట్టిన తేదీ |  (1993-10-03) 1993 అక్టోబరు 3 రామచంద్రపురం, తూర్పు గోదావరి జిల్లా, ఆంధ్రప్రదేశ్, భారతదేశం |
| ఎత్తు | 5 ft 7 in (1.70 m) |
| బ్యాటింగు | కుడి చేతి బ్యాట్స్‌మన్‌ |
| పాత్ర | వికెట్‌ కీపర్‌ బ్యాట్స్‌మన్‌ |
| దేశీయ జట్టు సమాచారం
 |
| Years | Team |
| 2012 - ప్రస్తుతం | ఆంధ్ర రంజీ జట్టు |
| 2015 | ఢిల్లీ డేర్ డెవిల్స్ |
| 2021 | రాయల్ ఛాలెంజర్స్ బెంగళూర్ |
|  |
| కెరీర్ గణాంకాలు |
|

| పోటీ | ఫస్ట్ | భారత్‌ ‘ఎ’ | ట్వంటీ 20 క్రికెట్ |
| --- | --- | --- | --- |
| మ్యాచ్‌లు | 69 | 46 | 37 |
| చేసిన పరుగులు | 3,909 | 1,281 | 457 |
| బ్యాటింగు సగటు | 37.58 | 29.11 | 14.74 |
| 100s/50s | 8/20 | 3/5 | 0/1 |
| అత్యధిక స్కోరు | 308 | 125 | 51 |
| క్యాచ్‌లు/స్టంపింగులు | 232/27 | 52/11 | 29/7 |

 |
|  |
| మూలం: Cricinfo,  13 నవంబరు 2021 |

**కోన శ్రీకర్‌ భరత్‌** భారతదేశానికి చెందిన క్రికెట్ క్రీడాకారుడు. ఆయనకు నవంబరు 2021లో న్యూజిలాండ్‌తో స్వదేశంలో జరిగిన టెస్టు సిరీస్‌ లో చోటు దక్కింది. శ్రీకర్‌ భరత్‌ ఐపీఎల్‌ లో ఢిల్లీ డేర్‌డెవిల్స్‌(ఢిల్లీ క్యాపిటల్స్‌), ఐపీఎల్‌-2021 సీజన్‌లో రాయల్ ఛాలెంజర్స్ బెంగళూర్ జట్టు తరపున ప్రాతినిధ్యం వహించాడు.

## జననం, విద్యాభాస్యం

కే.ఎస్. భరత్‌ ఆంధ్రప్రదేశ్‌ రాష్ట్రం, తూర్పు గోదావరి జిల్లా, రామచంద్రపురంలో 3 అక్టోబరు 1993న శ్రీనివాసరావు, దేవి దంపతులకు జన్మించాడు. ఆయన తండ్రి విశాఖపట్నంలో నావీలో ఉద్యోగం ఉండడంతో ఆయన విద్యాభాస్యంత అక్కడే జరిగింది. భరత్‌ విశాఖపట్నంలోని బుల్లయ్య కాలేజ్ నుండి ఎంబీఏ పూర్తి చేశాడు.

## వివాహం

కోన శ్రీకర్‌ భరత్‌ వివాహం 5 ఆగస్టు 2020న విశాఖపట్నంలోని గాజువాక ప్రాంతానికి చెందిన అంజలితో జరిగింది.

## క్రీడా జీవితం

కే.ఎస్. భరత్‌ 2012లో ఫస్ట్‌క్లాస్‌ క్రికెట్‌లోకి అడుగు పెట్టి 78 ఫస్ట్‌క్లాస్‌ మ్యాచ్‌లు ఆడిన భరత్‌ 9 సెంచరీలు, 23 అర్ధ సెంచరీలతో 4,283 పరుగులు సాధించాడు. ఆయన 2015లో గోవాతో జరిగిన రంజీ మ్యాచ్‌లో 308 పరుగులు చేసి రంజీల్లో ట్రిపుల్‌ సెంచరీ సాధించి రంజీల్లో ఈ ఘనత సాధించిన తొలి కీపర్‌గా చరిత్ర సృష్టించాడు. ఆయన భారత ‘ఎ’ జట్టులో రెగ్యులర్‌ సభ్యుడిగా ఉన్నాడు.

కే.ఎస్. భరత్‌ 2015లో ఐపీఎల్‌లో ఢిల్లీ డేర్‌డెవిల్స్‌ (ఢిల్లీ క్యాపిటల్స్‌)కు ప్రాతినిథ్యం వహించాడు. కానీ అతడికి మ్యాచ్‌ ఆడే అవకాశం రాలేదు. ఐపీఎల్‌-2021 సీజన్‌లో మినీ వేలం-2021లో రాయల్‌ చాలెంజర్స్‌ బెంగళూరు 20 లక్షలు వెచ్చించి అతడిని కొనుగోలు చేసింది. ఆయన ఐపీఎల్‌-2021 సీజన్‌లో రాయల్‌ చాలెంజర్స్‌ బెంగళూరు జట్టుకు ప్రాతినిధ్యం వహించిన మొత్తం 191 పరుగులు సాధించాడు. ఐపీఎల్‌-2021లో ఢిల్లీ క్యాపిటల్స్‌తో జరిగిన మ్యాచ్‌లో భరత్‌ ఆఖరి బంతికి సిక్స్‌ కొట్టి బెంగళూరు జట్టును గెలిపించాడు. ఆయనను నవంబరు 2021లో న్యూజిలాండ్‌తో స్వదేశంలో జరిగిన టెస్టు సిరీస్‌ కోసం బీసీసీఐ చోటు కల్పించింది.

కేఎస్‌ భరత్‌ 2021 నవంబరు నాటికీ 78 ఫస్ట్‌క్లాస్‌ మ్యాచ్‌లు ఆడి 4283 పరుగులు చేయగా, లిస్ట్‌-ఎ క్రికెట్‌లో 51 మ్యాచ్‌లు ఆడి 1351 పరుగులు, టీ20 ఫార్మాట్‌లో 48 మ్యాచ్‌లు ఆడి 730 పరుగులు చేశాడు. ఆయన ఫస్ట్‌క్లాస్‌ క్రికెట్‌లో 9 సెంచరీలు 23 హాఫ్‌ సెంచరీలు, లిస్ట్‌-ఎ క్రికెట్‌లో 3 సెంచరీలు 5 హాఫ్‌ సెంచరీలు, టీ20 క్రికెట్‌లో మూడు హాఫ్‌ సెంచరీలు చేశాడు.

కోన శ్రీకర్‌ భరత్‌ 2023 ఫిబ్రవరి 09న మహారాష్ట్రలోని నాగపూర్‌లో ఆస్ట్రేలియాతో జరిగిన బోర్డర్‌- గవాస్కర్‌ ట్రోఫీ టెస్ట్‌ క్రికెట్‌ మ్యాచ్‌లో తొలిసారిగా భారత్ తరపున తన తొలి మ్యాచ్ ను ఆడాడు.

## మూలాలు
# షేక్ రషీద్

గుంటూరు జిల్లా ప్రత్తిపాడు మండలం పాతమల్లాయపాలెంకు చెందిన తెలుగు కుర్రాడు  షేక్ రషీద్  వెస్టిండీస్‌లో జనవరి 14 నుంచి ఫిబ్రవరి 5వ తేదీ వరకు జరగనున్న ఐసీసీ అండర్‌–19 మెన్స్‌ క్రికెట్‌ వరల్డ్‌ కప్‌ 2022 కు బీసీసీఐ ప్రకటించిన  పదిహేడు మంది సభ్యులలో ఆంధ్రా క్రికెట్‌ అసోసియేషన్‌ నుంచి వైస్‌ కెప్టెన్‌గా ఎంపికయ్యాడు.

ఆయన 2025 ఐపీఎల్‌లో ఏప్రిల్ 14న లక్నో సూపర్ జెయింట్స్ తో జరిగిన మ్యాచుతో అరంగేట్రం చేశాడు.

## జననం

ప్రత్తిపాడు మండలం పాతమల్లాయపాలెంకు చెందిన షేక్‌ బాలీషా, జ్యోతిలకు ఇద్దరు కుమారులు. పెద్దకుమారుడు రియాజ్‌ మెకానికల్‌ ఇంజినీరింగ్‌ చదువుతుండగా, రెండవ కుమారుడు రషీద్‌ ప్రస్తుతం నరసరావుపేటలోని రెడ్డి కళాశాలలో ఇంటర్‌ సెకండియర్‌ చదువుతున్నాడు. తండ్రి వృత్తిరీత్యా ప్రైవేటు ఉద్యోగి.

## కోచ్‌ కృష్ణారావు

కోచ్ కృష్ణారావు ఆధ్వర్యంలో మంగళగిరి క్రికెట్ అకాడమీలో శిక్షణ పొందిన రషీద్ వినూ మాన్కడ్ టోర్నీలో మూడు శతకాలు బాది సెలక్టర్ల దృష్టిని ఆకర్షించి, భారత అండర్-19 జట్టుకి వైస్ కెప్టెన్‌గా ఎంపికయ్యాడు.

## క్రీడా ప్రస్థానం

* తొమ్మిదో ఏటనే అండర్‌-14 క్రికెట్‌లో అరంగేట్రం చేసిన రషీద్‌ అంతర్‌ జిల్లాల పోటీల్లో భాగంగా శ్రీకాకుళంపై పన్నెండేళ్ల వయస్సులోనే ట్రిపుల్‌ సెంచరీ చేసాడు.

* 2017లో అండర్‌-16 కేటగిరీలో 674 పరుగులు చేసి ఆ టోర్నీలోనే హయ్యెస్ట్ రన్నర్‌గా రషీద్ నిలిచాడు.

* 2018 లో  అండర్‌-19లో 680 రన్స్‌తో జాతీయ స్థాయిలో అత్యధిక పరుగులు సాధించిన బ్యాటర్ల జాబితాలో రెండో స్థానాన్ని కైవసం చేసుకున్నాడు.

* 2021 లో  వినూ మన్కడ్‌లో ఆరు మ్యాచ్‌లాడిన రషీద్‌ రెండు శతకాలు, రెండు హాఫ్‌ సెంచరీలతో 400కు పైగా పరుగులు చేసాడు.

* చాలెంజర్‌ ట్రోఫీలో మూడు మ్యాచ్‌ల్లో బరిలోకి దిగిన రషీద్  ఒక అజేయ సెంచరీ సహా 275 పరుగులు చేసి సెలెక్టర్ల దృష్టిని ఆకర్షించాడు.

## సచిన్ నా ఆరాధ్య క్రికెటర్

భారత అండర్-19 జట్టుకి వైస్ కెప్టెన్‌గా ఎంపికైనందుకు సంతోషం వ్యక్తం చేసిన షేక్ రషీద్  సచిన్ తన ఆరాధ్య క్రికెటర్ అని చెప్పుకొచ్చాడు.

## మూలాలు
# అశ్విన్ హెబ్బర్

Ashwin Hebbar| వ్యక్తిగత సమాచారం |
| --- |
| పూర్తి పేరు | Kattingeri Ashwin Hebbar |
| పుట్టిన తేదీ |  (1995-11-15) 1995 నవంబరు 15 Nellore, Andhra Pradesh, India |
| బ్యాటింగు | Right-handed |
| బౌలింగు | Right-arm medium |
| పాత్ర | Batting All-rounder |
| దేశీయ జట్టు సమాచారం
 |
| Years | Team |
| 2020–present | Andhra Pradesh |
| 2022–present | Delhi Capitals |
| 2022–present | Vizag Warriors |
|  |
| తొలి FC | 27 January 2020 Andhra Pradesh - Kerala |
| తొలి LA | 20 February 2021 Andhra Pradesh - Vidarbha |
| కెరీర్ గణాంకాలు |
|

| పోటీ | FC | LA | T20 |
| --- | --- | --- | --- |
| మ్యాచ్‌లు | 17 | 22 | 14 |
| చేసిన పరుగులు | 566 | 403 | 311 |
| బ్యాటింగు సగటు | 20.96 | 36.63 | 38.87 |
| 100s/50s | 1/2 | 0/4 | 0/2 |
| అత్యధిక స్కోరు | 159 | 60\* | 76\* |
| వేసిన బంతులు | 2222 | 608 | 85 |
| వికెట్లు | 52 | 14 | 3 |
| బౌలింగు సగటు | 22.96 | 42.07 | 50.66 |
| ఒక ఇన్నింగ్సులో 5 వికెట్లు | 2 | 0 | 0 |
| ఒక మ్యాచ్‌లో 10 వికెట్లు | 0 | 0 | 0 |
| అత్యుత్తమ బౌలింగు | 5/53 | 3/23 | 2/17 |
| క్యాచ్‌లు/స్టంపింగులు | 10/– | 12/– | 8/– |

 |
|  |
| మూలం: ESPNcricinfo,  7 August 2024 |

**అశ్విన్ హెబ్బర్** (జననం 15 నవంబర్ 1995) ఆంధ్రప్రదేశ్ తరపున ఆడే ఒక భారతీయ ఫస్ట్-క్లాస్ క్రికెటర్. అతను 2018–19 విజయ్ హజారే ట్రోఫీలో ఆంధ్ర తరపున అత్యధిక పరుగులు చేసిన ఆటగాడిగా నిలిచాడు, ఎనిమిది మ్యాచ్‌లలో 299 పరుగులు చేశాడు. ఫిబ్రవరి 2022లో, 2022 ఇండియన్ ప్రీమియర్ లీగ్ టోర్నమెంట్ కోసం జరిగిన వేలంలో ఢిల్లీ క్యాపిటల్స్ అతన్ని కొనుగోలు చేసింది.

కుడిచేతి వాటం బ్యాట్స్‌మన్, కుడిచేతి వాటం ఆఫ్-బ్రేక్ బౌలర్‌గా, హెబ్బర్ 2015-16 రంజీ ట్రోఫీ సీజన్‌లో అరంగేట్రం చేసినప్పటి నుండి ఫస్ట్-క్లాస్ క్రికెట్‌లో స్థిరమైన ప్రదర్శన కనబరిచాడు. లిస్ట్ A, ట్వంటీ20 ఫార్మాట్లలో, అతను బహుముఖ ప్రజ్ఞ, నైపుణ్యాన్ని ప్రదర్శించాడు, అతనిని తన జట్టుకు కీలక ఆటగాడిగా మార్చాడు. హెబ్బర్ ముఖ్యమైన ఇన్నింగ్స్ ఆల్ రౌండ్ సామర్థ్యాలు అతనికి వివిధ దేశీయ టోర్నమెంట్‌లలో గుర్తింపు తెచ్చిపెట్టాయి.

వైజాగ్ వారియర్స్ వైస్ కెప్టెన్‌గా, హెబ్బార్ 2024 ఆంధ్ర ప్రీమియర్ లీగ్‌లో అత్యుత్తమ ఆటగాడు, 8 ఇన్నింగ్స్‌లలో 92 సగటు స్ట్రైక్ రేట్‌తో 456 పరుగులు చేశాడు.

## మూలాలు

## బాహ్య లింకులు

* అశ్విన్ హెబ్బర్ at ESPNcricinfo
# కోస్తా ఆంధ్ర

| కోస్తా |
| --- |
| ప్రాంతం |
| Nickname: తీరాంధ్ర |
|  |
| దేశం |  భారతదేశం |
| రాష్ట్రం | దస్త్రం:Andhraseal.pngఆంధ్రప్రదేశ్ |
| విస్తీర్ణం |
|  • మొత్తం | 92,906 కి.మీ2 (35,871 చ. మై) |
| జనాభా  (2011) |
|  • మొత్తం | 3,41,93,868  |
| పెద్ద నగరాలు | * విజయవాడ
* గుంటూరు
* నెల్లూరు
* రాజమండ్రి
* కాకినాడ
* ఏలూరు
* తుని
 |

**కోస్తా** లేదా **తీరాంధ్ర** ఆంధ్రప్రదేశ్ లోని తీరప్రాంతం. **కోస్తా** అన్న తెలుగు మాట, కోస్ట్‌ అన్న ఇంగ్లీషు మాట కూడా 'కోస్తా' అన్న పోర్చుగీసు భాష నుండి పుట్టిందని ఒక అనుమానం ఉంది.

ఆంధ్రప్రదేశ్‌లోని రెండు (కోస్తాంధ్ర, రాయలసీమ) ప్రధాన విభాగాలలో కోస్తా ఒకటి. 1947లో భారతదేశానికి స్వాతంత్ర్యం రావడానికి ముందు బ్రిటిష్ ఇండియాలోని మద్రాసు ప్రెసిడెన్సీలో ఉండేది. 1953లో ఆంధ్రరాష్ట్రం ఏర్పడే వరకూ ఉమ్మడి మద్రాసు రాష్ట్రంలో ఇది అంతర్భాగంగా ఉండేది.

సాధారణంగా కోస్తా జిల్లాల్లో ఉత్తరాంధ్ర జిల్లాలు కూడా అంతర్భాగమే. ఆంధ్రప్రదేశ్ జిల్లాల పునర్వ్యవస్థీకరణ - 2022 వలన కొత్తగా ఏర్పడిన కొన్ని జిల్లాలకు తీర ప్రాంతం హద్దుగాలేదు కాని, ఉమ్మడి జిల్లాలో భాగం కావున వాటిని కోస్తా జిల్లాలుగా పరిగణించటం కొనసాగుతుంది.

* అల్లూరి సీతారామరాజు జిల్లా
* ఎన్టీఆర్ జిల్లా
* ఏలూరు జిల్లా
* కాకినాడ జిల్లా
* కృష్ణా జిల్లా
* గుంటూరు జిల్లా
* తూర్పు గోదావరి జిల్లా
* పశ్చిమ గోదావరి జిల్లా
* ప్రకాశం జిల్లా
* బాపట్ల జిల్లా
* డాక్టర్ బి.ఆర్. అంబేద్కర్ కోనసీమ జిల్లా
* శ్రీ పొట్టి శ్రీరాములు నెల్లూరు జిల్లా

బ్రిటీషు ప్రభుత్వం పాలన కింద ఉన్న జిల్లాలు కూడా కావున, ఉత్తారాంధ్ర జిల్లాలలతో పాటు, వీటికి సర్కారు జిల్లాలు అనే పదప్రయోగం వాడుకలోవుండేది. ఈ తొమ్మిది ఉమ్మడి జిల్లాలూ 972 కి.మీ. నిడివిగల బంగాళాఖాత తీరాన్ని ఆనుకొని ఉన్నాయి. అందుకే ఈ ప్రాంతాన్ని కోస్తా ప్రాంతం అంటారు. భారతదేశంలో గుజరాత్‌ తరువాత రెండవ పెద్ద తీర రేఖ ఉన్న రాష్ట్రం ఇది. గోదావరి, కృష్ణా, పెన్నానదుల సాగరసంగమ స్థానాల్లో ఉన్న ఈ ప్రాంతం ఆంధ్రప్రదేశ్ రాష్ట్రం అంతటిలోను మిక్కిలి సారవంతమైంది. వరి, చెరకు, కూర గాయలకు ప్రసిద్ధి గాంచింది. కోస్తా, రాయలసీమ ప్రజలు 1972లో జై ఆంధ్ర పేరుతో ప్రత్యేక ఆంధ్ర రాష్ట్రం కోసం పోరాడారు.

## ఇంకా చూడండి

* రాయలసీమ
* ఉత్తరాంధ్ర
* ఆంధ్రప్రదేశ్
* తెలంగాణ

## మూలాలు

## వెలుపలి లంకెలు
# డబ్లిన్

డబ్లిన్న్ లోని కన్వెన్షన్ సెంటర్
**డబ్లిన్** ఐర్లండ్ దేశపు రాజధాని, అతి పెద్ద నగరం.
తూర్పు సముద్రతీరంలో, లిఫ్ఫీ నది ముఖద్వారం వద్ద ఉన్న ఇది లీన్‌స్టర్ ప్రావిన్స్ పరిధిలోకి వస్తుంది. ఇది దక్షిణాన విక్లో పర్వతాల శ్రేణిలో భాగమైన డబ్లిన్ పర్వతాల సరిహద్దులో ఉంది. పట్టణ ప్రాంత జనాభా 1,173,179 కాగా, 2016 నాటికి డబ్లిన్ ప్రాంతం (గతంలో డబ్లిన్ కౌంటీ) జనాభా 1,347,359. గ్రేటర్ డబ్లిన్ ప్రాంతం జనాభా 2016 జనాభా లెక్కల ప్రకారం 1,904,806.

సా.శ 7 వ శతాబ్దంలో లేదా అంతకు ముందు డబ్లిన్ నగరాన్ని *గేల్స్* ఎక్కడ స్థాపించారు అనే విషయంపై పురావస్తు చర్చ ఉంది. నార్మన్ దండయాత్ర తర్వాత డబ్లిన్ సామ్రాజ్యంలో వైకింగ్ సెటిల్మెంట్ గా విస్తరించబడింది. ఈ నగరం 17వ శతాబ్దం నుంచి వేగంగా విస్తరించబడింది. 1800 లో యూనియన్ యాక్ట్స్ ప్రకారం బ్రిటన్ సామ్రాజ్యంలో కొంతకాలం పాటు రెండవ అతిపెద్ద నగరంగా విలసిల్లింది. 1922 లో ఐర్లండ్ విభజన తర్వాత *ఐరిష్ ఫ్రీ స్టేట్* రాజధానిగా మారింది. తర్వాత ఈ దేశం పేరు ఐర్లాండ్ గా మార్చారు.

డబ్లిన్ ఒక చారిత్రాత్మక నగరం. ఇది సమకాలీన విద్యకు, కళలకు, పరిపాలనకు, పరిశ్రమలకు కేంద్ర బిందువు. ఇది మొదటి ముప్ఫై ప్రపంచ స్థాయి నగరాల్లో ఒకటి.

## ప్రముఖులు

* విల్లీ వాల్ష్

## మూలాలు
# జానిస్ స్టెడ్

జానిస్ స్టెడ్| జానిస్ ఎల్లెన్ స్టెడ్ (1966) |
| వ్యక్తిగత సమాచారం |
| పూర్తి పేరు | జానిస్ ఎల్లెన్ స్టెడ్ |
| పుట్టిన తేదీ |  (1939-11-01) 1939 నవంబరు 1 క్రైస్ట్‌చర్చ్, న్యూజిలాండ్ |
| బ్యాటింగు | కుడిచేతి వాటం |
| పాత్ర | బ్యాటింగ్ |
| బంధువులు | * డేవిడ్ స్టెడ్ (సోదరుడు)
* గ్యారీ స్టెడ్ (మేనల్లుడు)
* వేన్ స్టెడ్ (మేనల్లుడు)
 |
| అంతర్జాతీయ జట్టు సమాచారం
 |
| జాతీయ జట్టు | * New Zealand (1966–1972)
 |
| తొలి టెస్టు (క్యాప్ 52) | 1966 18 June - England తో |
| చివరి టెస్టు | 1972 24 March - South Africa తో |
|  |
| దేశీయ జట్టు సమాచారం
 |
| Years | Team |
| 1958/59–1971/72 | Canterbury |
|  |
| కెరీర్ గణాంకాలు |
|

| పోటీ | WTest | WFC |
| --- | --- | --- |
| మ్యాచ్‌లు | 9 | 61 |
| చేసిన పరుగులు | 433 | 2,325 |
| బ్యాటింగు సగటు | 27.06 | 25.27 |
| 100లు/50లు | 0/3 | 0/12 |
| అత్యధిక స్కోరు | 95 | 95 |
| క్యాచ్‌లు/స్టంపింగులు | 3/– | 34/– |

 |
|  |
| మూలం: CricketArchive, 2021 22 November |

**జానిస్ ఎల్లెన్ స్టెడ్** (జననం 1939, నవంబరు 1) న్యూజిలాండ్ మాజీ క్రికెటర్. ఆమె కుడిచేతి వాటం బ్యాటర్‌గా ఆడింది. ఆమె 1966 - 1972 మధ్యకాలంలో న్యూజిలాండ్ తరపున తొమ్మిది టెస్ట్ మ్యాచ్‌లలో 95 పరుగుల అత్యధిక స్కోర్‌తో 1972లో ఆస్ట్రేలియాపై స్కోర్ చేసింది. ఆమె కాంటర్బరీ తరపున దేశీయ క్రికెట్ ఆడింది.

 స్టెడ్ (కుడివైపు), 7 జూలై 2022న క్రైస్ట్‌చర్చ్ టౌన్ హాల్‌లో గవర్నర్-జనరల్ డామే సిండి కిరో ద్వారా న్యూజిలాండ్ ఆర్డర్ ఆఫ్ మెరిట్‌లో సభ్యురాలుగా ఆమె ఇన్వెస్టిట్యూషన్ చేసిన తర్వాత
క్రీడ, సమాజానికి సేవల కోసం 2021 బర్త్‌డే ఆనర్స్‌లో, స్టెడ్ న్యూజిలాండ్ ఆర్డర్ ఆఫ్ మెరిట్‌లో సభ్యునిగా నియమితురాలయింది.

## మూలాలు

## బాహ్య లింకులు

* జానిస్ స్టెడ్ at ESPNcricinfo
# లింగ నిష్పత్తి

దేశాలలో లింగ నిష్పత్తి.

|  |
| --- |
|    పురుషులకంటే స్త్రీలు ఎక్కువ గల దేశాలు    స్త్రీలు పురుషులు సమానంగా గల దేశాలు (నిష్పత్తి లో రెండు దశాంశ స్థానాలు పరిగణించినప్పుడు)    స్త్రీలకంటే పురుషులు ఎక్కువ గల దేశాలు   గణాంకం లేనివి  |

**లింగ నిష్పత్తి** అనేది జనాభాలో స్త్రీలు, పురుషుల నిష్పత్తి. లైంగికంగా పునరుత్పత్తి చేసే జాతులలో నిష్పత్తి చాలావరకు 1:1గా ఉంటుంది, ఇది ఫిషర్ సూత్రం ద్వారా వివరించబడింది. చాలా జాతులు అప్పుడప్పుడు లేదా శాశ్వతంగా సమాన లింగ నిష్పత్తి నుండి వైదొలిగి ఉంటాయి. ఉదాహరణలలో పార్థినోజెనిక్ జాతులు, క్రమానుగతంగా సంభోగం చేసే జీవులలో అఫిడ్స్, కొన్ని యూసోషియల్ కందిరీగలు, తేనెటీగలు, చీమలు చెదపురుగులు వంటివి ఉన్నాయి.

మానవ లింగ నిష్పత్తి పై మానవ శాస్త్రవేత్తలకు, జనాభా శాస్త్రవేత్తలకు ప్రత్యేక ఆసక్తి ఉంది. మానవ సమాజాలలో, పుట్టినప్పుడు లింగ నిష్పత్తి పుట్టినప్పుడు తల్లి వయస్సు, లింగ-ఎంపిక కొరకు గర్భస్రావం, శిశుహత్య వంటి కారణాల వల్ల గణనీయంగా వక్రీకరించబడవచ్చు. పురుగుమందులు, ఇతర పర్యావరణ కలుషితాలకు గురికావడం కూడా ఒక ముఖ్యమైన కారకం కావచ్చు. 2014 నాటికి, పుట్టినప్పుడు ప్రపంచ లింగ నిష్పత్తి 1000 మంది బాలురకు 934 మంది బాలికలు (100 బాలికలకు 107 బాలురు)గా అంచనా వేయబడింది.

## ఇవీ చూడండి

* భారత రాష్ట్రాల లింగ నిష్పత్తి

## మూలాలు

## బాహ్య లింకులు

* CIA listing of sex ratios for individual countries (including age divisions)Archived 2013-10-16 at the Wayback Machine
* A review of sex ratio theory
# పురుషుడు

*మైఖేల్ ఆంజెలో' చే పాశ్చాత్య శైలిలో చెక్కబడిన డేవిడ్ విగ్రహం, పురుషుని ప్రతిరూపంగా భాసిల్లుతుంది.*
**పురుషుడు,** (బహువచనం **పురుషులు**) ఒక మగ మనిషి. ఒక వ్యక్తి వయోజన పురుషుడు. యుక్తవయస్సు రాకముందు, మగ మానవుడిని బాలుడు (మగ బిడ్డ లేదా కౌమారదశ) అని పిలుస్తారు.భార్యాభర్తలలో పురుషుణ్ణి భర్త అంటారు. ఈ పదం సాధారణంగా పెద్దవారికి మాత్రమే ఉపయోగిస్తారు. మగ పిల్లల్ని బాలుడు, బాలురు అంటారు. అయితే కొన్ని సందర్భాలలో ఉదాహరణకు పురుషుల హక్కులు మొదలైన వాటిలో అన్ని వయసుల వారికి ఈ పదం వర్తిస్తుంది. కుటుంబ వ్యవస్థలో పురుషుని ఇంటి పేరుతోనే పిల్లల పేరు నమోదు చేస్తారు. పూర్వపు రాజరిక వ్యవస్థలో రాజు పెద్ద కొడుకు మాత్రమే అతని తర్వాత సింహాసనాన్ని అధిరోహించడానికి అర్హుడు.

## భాషా విశేషాలు

తెలుగు భాషలో పురుషునికి సంబంధించిన కొన్ని ప్రయోగాలు ఉన్నాయి. గొప్ప వ్యక్తుల్ని మహాపురుషుడు, పురుషోత్తముడు అని పిలుస్తారు. తెలుగు వ్యాకరణంలో పురుషము అనగా క్రియల మీది విభక్తుల సంజ్ఞ. ప్రథమపురుషము (the third person), మధ్యమపురుషము (the second person), ఉత్తమపురుషము (the first person). రతి క్రియలో పురుషాయితము అనగా స్త్రీ పురుషుని పాత్ర పోషించడం. మనసులోని కోరికలకు సంబంధించిన పురుషార్థములు నాలుగు: ధర్మార్థకామమోక్షములు

## జననేంద్రియ వ్యవస్థ

మనుషులలో పురుష జననేంద్రియ వ్యవస్థ.
పురుషులలో జననేంద్రియాలు ప్రత్యుత్పత్తి అవయవాలు. ఇవి శిశ్నం, వృషణాలు, శుక్ర వాహికలు, పౌరుష గ్రంధి. వీని ముఖ్యమైన పని వీర్యాన్ని ఉత్పత్తిచేసి, వాటిలోని వీర్యకణాలను సంభోగం సమయంలో, స్త్రీ జననేంద్రియాలతో ప్రవేశపెట్టడం. ఇవి తర్వాత గర్భాశయంలో అండంతో ఫలదీకరణం చెంది గర్భం వస్తుంది.

జిమ్సా స్టెయినింగ్ ఉపయోగించి మానవ పురుషుల కార్యోగ్రామ్. మానవ పురుషులు XY కలయికను కలిగి ఉంటారు.
మానవ పురుషుని కారియోటైపులో 21 జతల ఆటోసోములు, ఒక జత సెక్స్ క్రోమోసోములు ఉంటాయి. పురుషులలో ఒక X మరియొక Y క్రోమోసోములు ఉంటాయి. దీనిని 46, XY గా తెలుపుతారు.పురుషులకు స్త్రీలలో వలె వ్యాధులన్నీ వస్తాయి. అయితే కొన్నింటి వలన పురుషుల జీవితకాలం స్తీలకన్నా కొంచెంతక్కువ.

## సెక్స్ హార్మోన్లు

క్షీరదాలలో టెస్టోస్టీరాన్ హార్మోను పిండం మీద ప్రభావితం చేసి అది వృషణాలుగా అభివృద్ధి చెందేటట్లు చేస్తాయి. ఉల్ఫియన్ నాళాన్ని శిశ్నంగా మారుస్తుంది. ఏంటీ ముల్లేరియన్ హార్మోన్ ముల్లేరియన్ నాళం అభివృద్ధిని నిరోధిస్తుంది.పురుషులలో పీయూష గ్రంధి నుండి విడుదలయ్యే గొనడోట్రోఫిన్స్, టెస్టోస్టీరాన్ వీర్యకణాల అభివృద్ధిని ప్రేరేపిస్తుంది.

## పురుషవాదం

పురుషవాదం (ఆంగ్లం: Masculism లేదా masculinism) అనునది పురుషుల హక్కుల/అవసరాలకి అనుగుణంగా ఉండే వాదం. ఈ వాదానికి నిబద్ధులై ఉండటం, ఇటువంటి అభిప్రాయాలని, విలువలని, వైఖరులని వగైరా ప్రచారం చెయ్యటం, లేదా స్త్రీని మినహాయించి పురుషాధిక్యత చుట్టూ కేంద్రీకరించబడి ఉన్న విధానం పురుషవాదం క్రిందకు వస్తాయి.

## మూలాలు

## ఇవి చదవండి

* Andrew Perchuk, Simon Watney, Bell Hooks, *The Masculine Masquerade: Masculinity and Representation*, MIT Press 1995
* Pierre Bourdieu, *Masculine Domination*, Paperback Edition, Stanford University Press 2001
* Robert W. Connell, *Masculinities*, Cambridge : Polity Press, 1995
* Warren Farrell, *Myth of Male Power* Berkley Trade, 1993 ISBN 0-425-18144-8
* Michael Kimmel (ed.), Robert W. Connell (ed.), Jeff Hearn (ed.), *Handbook of Studies on Men and Masculinities*, Sage Publications 2004
# వాణిజ్యం

16వ శతాబ్దంలో జర్మనీలో వాణిజ్యం
**వాణిజ్యం** లేదా **వర్తకం** అంటే సరుకులను లేదా సేవలను ఒకచోటు నుంచి మరొక చోటుకు బదిలీ చేయడం. ఇందులో తరచుగా డబ్బు చేతులు మారుతుంది. వాణిజ్యం జరగడానికి వీలు కల్పించే వ్యవస్థను మార్కెట్ అని ఆర్థికవేత్తలు వ్యవహరిస్తారు. వాణిజ్యం చేసేవారు వర్తకులు లేదా వ్యాపారులు.

తొలినాళ్ళలో వాణిజ్యం అంటే ఇరు పక్షాల వారు డబ్బుతో అవసరం లేకుండా నేరుగా వస్తువులు, సేవలు ఇచ్చి పుచ్చుకునేవారు. దీన్నే వస్తుమార్పిడి పద్ధతి అని కూడా అంటారు. అధునాతన యుగంలో వర్తకులు వస్తువులు, సేవలను ఇచ్చి పుచ్చుకునేందుకు తరచుగా డబ్బునే వాడుతున్నారు. ఇద్దరు వర్తకుల మధ్య జరిగేది ద్వైపాక్షిక వాణిజ్యం (Bilateral trade). రెండు కంటే ఎక్కువ వర్తకుల మధ్య జరిగేది బహుళ పక్ష వాణిజ్యం (Multilateral trade).

## ఇవి కూడా చూడండి

* సుంకం
* పెట్టుబడి

## మూలాలు
# కరూర్

**కరూర్** పేరుతో చాలా వ్యాసాలు ఉన్నాయి. ఆ వ్యాసాల జాబితా ఈ క్రింద ఇవ్వబడింది.

* కరూర్ (నవాబ్ పేట) - మహబూబ్ నగర్ జిల్లాలోని నవాబ్ పేట మండలానికి చెందిన గ్రామం
* కరూర్ (తడ) - నెల్లూరు జిల్లాలోని తడ మండలానికి చెందిన గ్రామం